S-448/2014

Mál þetta, sem dómtekið var 28. maí síðastliðinn, var höfðað með ákæru lögreglustjórans á höfuðborgarsvæðinu, dagsettri 6. maí síðastliðinn, á hendur J-kk-þgf D-kk-þgf K-kk-þgf, kt. 000000-0000, Njálsgötu 65, Reykjavík, B-kk-þgf F-kk-þgf H-kk-þgf, kt. 000000-0000 Grenimel 5, Reykjavík og B-kk-þgf E-kk-þgf M-kk-þgf, kt. 000000-0000, Njálsgötu 65, Reykjavík, „fyrir þjófnað í félagi með því að hafa mánudaginn 17. febrúar í Reykjavík, brotist inn í verslunina Rómantík.is, Hverfisgötu 62 og stolið þaðan sjóðsvél, 2 pökkum af tungulokkum, 1 pakka af geirvörtuklemmum, 1 eggi með titrara, 2 álfkonubúningum, 2 slökkviliðsbúningum og 1 gervidúkku, samtals að verðmæti 96.865 kr.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar.“

Það athugast að í ákæru er ekki getið á hvaða ári ákærðu eiga að hafa brotið af sér, en samkvæmt gögnum málsins var það 2014. Þessi villa kemur ekki að sök, sbr. 1. mgr. 180. gr. laga nr. 88/2008, enda hefur vörn ákærðu í engu orðið áfátt.

Ákærðu hafa fyrir dómi skýlaust játað að hafa framið brot það sem þeim er gefið að sök í ákærunni og er játning þeirra studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verða ákærðu sakfelldir fyrir brotið sem er réttilega fært til refsiákvæðis í ákærunni.

Ákærði J-kk-nf D-kk-nf var dæmdur í skilorðsbundið fangelsi 2012 fyrir þjófnað, fjársvik og tölvubrot. Hann var dæmdur í 8 mánaða skilorðsbundið fangelsi 15. október 2013 fyrir kynferðisbrot og var skilorðsdómurinn dæmdur með. Ákærði hefur nú rofið skilorð dómsins og verður hann því tekinn upp og dæmdur með þessu máli, sbr. 60. gr. almennra hegningarlaga. Refsing ákærða verður ákveðin samkvæmt 77. gr. sömu laga og er hún hæfileg 10 mánaða fangelsi.

Ákærði B-kk-nf F-kk-nf var dæmdur í 18 mánaða fangelsi 2012 fyrir þjófnað og margvísleg önnur hegningarlagabrot. Hann var dæmdur 2013 í 5 mánaða fangelsi fyrir fjársvik og fleiri brot. Refsing hans nú er hæfilega ákveðin 60 daga fangelsi.

Ákærði B-kk-nf Ö-kk-nf hefur ekki áður gerst brotlegur. Refsing hans nú er hæfilega ákveðin 30 daga fangelsi sem bundin skal skilorði eins og í dómsorði segir.

Ákærðu verða dæmdir til að greiða málsvarnarþóknun skipaðra verjenda sinna, að meðtöldum virðisaukaskatti eins og í dómsorði greinir.

A-kk-nf Í-kk-nf héraðsdómari kvað upp dóminn.

D ó m s o r ð :

Ákærði, J-kk-nf D-kk-nf K-kk-nf, sæti fangelsi í 10 mánuði.

Ákærði, B-kk-nf F-kk-nf H-kk-nf, sæti fangelsi í 60 daga.

Ákærði, B-kk-nf Ö-kk-nf M-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum 2 árum frá birtingu dómsins, haldi hann almennt skilorð 57. gr. almennra hegningarlaga.

Ákærði, J-kk-nf D-kk-nf, greiði málsvarnarþóknun skipaðs verjanda síns, G-kk-ef E-kk-ef hrl., 125.500 krónur.

Ákærði, B-kk-nf F-kk-nf, greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 75.300 krónur.

Ákærði, B-kk-nf Ö-kk-nf, greiði málsvarnarþóknun skipaðs verjanda síns, G-kk-ef S-x-x R-kk-ef hdl., 75.300 krónur og þóknun verjanda síns á rannsóknarstigi, B-kk-ef H-kk-ef hrl., 25.100 krónur.

A-kk-nf Í-kk-nf